RESOLUCIÓN do 3 de setembro de 2008 pola que se convoca un curso sobre técnicas de defensa persoal e detención.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 11/09/2008

Dentro das actividades programadas para o ano 2008, en colaboración coa Deputación Provincial de Pontevedra, en virtude do convenio de formación asinado entre a Consellería de Presidencia, Administracións Públicas e Xustiza e a Deputación Provincial de Pontevedra, anúnciase a realización dun curso sobre técnicas de defensa persoal e detención, que deberá desenvolverse conforme as seguintes bases:
Obxectivos.
-Coñecer e dominar as técnicas básicas de defensa persoal policial, que permitan ao policía manter un alto nivel de seguridade e autoconfianza nas súas intervencións máis problemáticas.
-Coñecer e practicar novas técnicas de defensa persoal policial, como ferramenta para un axeitado uso da forza no desempeño profesional.
Publicación.
Esta actividade formativa, e tamén todas aquelas que se desenvolvan en colaboración coa Deputación Provincial de Pontevedra, será obxecto de publicación no Diario Oficial de Galicia e no BOP de Pontevedra.
Destinatarios.
Persoal dos corpos de Policía local da provincia de Pontevedra.
Inscrición.
A inscrición dos participantes será totalmente gratuíta.
Prazas.
20 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 23 de setembro, ás 14.00 horas.
3. As instancias deberán enviarse á Deputación Provincial de Pontevedra-Área de Recursos Humanos e Formación (fax: 986 80 41 41): avenida Montero Ríos, s/n, 36001 Pontevedra; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso desenvolverase durante os días 26 e 27 de setembro e 3 e 4 de outubro de 2008.
O horario será o seguinte: os venres de 17.00 a 20.30 horas e os sábados de 11.00 a 14.00 e de 17.00 a 20.30 horas, cunha duración de 20 horas lectivas.
Contido.
-Prácticas básicas de defensa persoal policial.
-Técnicas de agrilloamento e bastón policial.
-Prácticas de técnicas operativas de defensa persoal policial.
-Novas técnicas aplicables á defensa persoal policial.
Relación de admitidos.
A relación de admitidos farana pública o día 24 de setembro, a partir das 14.00 horas, tanto a Deputación Provincial de Pontevedra como a Academia Galega de Seguridade Pública, os interesados poden coñecer e confirmar a súa asistencia chamando aos teléfonos 886 20 61 17/18 (Agasp) e na páxina web
http://agasp.xunta.es, ou 986 80 41 00, ext. 306/307 (Área de Recursos Humanos e Formación da Deputación Provincial de Pontevedra
).
Lugar.
O curso desenvolverase no Concello de Sanxenxo, queda por concretar o seu lugar de realización que se comunicará previamente xunto coa lista de admitidos.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
Tanto a Academia Galega de Seguridade Pública como a Deputación Provincial de Pontevedra, se é o caso, poderán modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 3 de setembro de 2008.
P.S. (Disposición primeira Orde do 31-1-2008,
DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "17600D011P058.PDF"